Zuma vanaand op TV oor Marikana-verslagOnrus in Marikana, Augustus 2012 Die presidensie het in ŉ verklaring gesê pres. Zuma sal die langverwagte verslag Donderdag om 19:00 bekend maak. Die president sal ook terselfdertyd die nasie toespreek op die SABC se nuuskanale. Zuma het op 26 Augustus 2012 ’n kommissie van ondersoek ingestel na die gebeure by Lonmin se Marikana-myn naby Rustenburg waar meer as 44 mense hul lewe verloor het en baie ander mense beseer is. Regter Ian Farlam het aan die hoof van die kommissie gestaan. Die kommissie se verslag is op 31 Maart vanjaar aan Zuma oorhandig en hy het erg onder skoot gekom omdat hy nog nie die inhoud van die verslag bekend gemaak het nie.